
ประกาศเทศบาลตำบลบางปะกงพรหมเทพรังสรรค์
เรื่อง  สอบราคาโครงการก่อสร้างถนนคอนกรีตเสริมเหล็กซอยพ่อปู่
………………………………………..
                  ด้วยเทศบาลตำบลบางปะกงพรหมเทพรังสรรค์ อำเภอบางปะกง จังหวัดฉะเชิงเทรา มีความประสงค์
จะสอบราคาโครงการก่อสร้างถนนคอนกรีตเสริมเหล็กซอยพ่อปู่ หมู่ที่ ๑๔ ตำบลบางปะกง อำเภอบางปะกง               จังหวัดฉะเชิงเทรา ขนาดผิวจราจรกว้าง ๓ เมตร ระยะทางยาว ๑๘๖ เมตร หรือมีพื้นที่ไม่น้อยกว่า ๕๕๘ ตารางเมตร พร้อมป้ายโครงการ รายละเอียดตามแบบแปลนเทศบาลตำบลบางปะกงพรหมเทพรังสรรค์ เลขที่ ๑๕/๒๕๕๖ ราคากลางจำนวน ๔๑๓,๐๐๐.-บาท (-สี่แสนหนึ่งหมื่นสามพันบาทถ้วน-)
                   ผู้มีสิทธิเสนอราคาจะต้องมีคุณสมบัติดังต่อไปนี้
๑. เป็นนิติบุคคล/บุคคลธรรมดา ผู้มีอาชีพรับจ้างงานที่สอบราคาดังกล่าว
๒.ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
๓. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลบางปะกงพรหมเทพรังสรรค์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกาศสอบราคาครั้งนี้
๕. ผู้ประสงค์จะเสนอราคาต้องมีผลงานก่อสร้างประเภทเดียวกัน สัญญาเดียวกัน กับงานที่สอบราคาในวงเงินไม่น้อยกว่า ๒๐๐,๐๐๐.-บาท (สองแสนบาทถ้วน) และเป็นผลงานที่เป็นคู่สัญญาโดยตรงกับส่วนราชการ หรือหน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลบางปะกงพรหมเทพรังสรรค์เชื่อถือ
กำหนดดูสถานที่ก่อสร้าง(ให้ช่างควบคุมงานเป็นผู้พาไปดูสถานที่ดำเนินการ)ในวันที่ ๒๔ มีนาคม ๒๕๕๗ ระหว่างเวลา ๑๐.๐๐ น.ถึง ๑๑.๐๐ น.ณ กองช่าง เทศบาลตำบลบางปะกงพรหมเทพรังสรรค์ และรับฟังคำชี้แจงรายละเอียดเพิ่มเติมในวันและเวลาเดียวกัน
กำหนดยื่นเอกสารสอบราคา ระหว่างวันที่ ๑๑ มีนาคม ๒๕๕๗ ถึงวันที่ ๒๔ มีนาคม ๒๕๕๗ เวลา ๐๘.๓๐ – ๑๖.๓๐ น. ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ ยกเว้นวันที่ ๑๒ มีนาคม ๒๕๕๗ ยื่นซองเสนอราคา ณ ศูนย์จัดซื้อจัดจ้างท้องถิ่นอำเภอบางปะกง ระหว่าง เวลา ๐๘.๓๐ น. ถึง ๑๖.๓๐ น. โดยถือเอานาฬิกาของทางราชการเป็นสำคัญ
กำหนดเปิดซองสอบราคา ในวันที่ ๒๕ มีนาคม ๒๕๕๗ ณ ศูนย์จัดซื้อจัดจ้างท้องถิ่นอำเภอบางปะกง เวลา ๑๐.๐๐ น. เป็นต้นไป
                  ผู้สนใจติดต่อขอซื้อเอกสารสอบราคาเลขที่ ๑๐/๒๕๕๗ ราคาชุดละ ๕๐๐ บาท (ห้าร้อยบาทถ้วน) ระหว่างวันที่ ๑๑ มีนาคม ๒๕๕๗ ถึง วันที่ ๒๔ มีนาคม ๒๕๕๗ ได้ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ หรือสอบถามทางโทรศัพท์หมายเลข ๐-๓๘๕๓-๑๕๕๓-๔ ในวันและเวลาราชการ หรือตรวจสอบข้อมูลทางเว็บไซต์ที่ www.bangpakongcity.go.th โดยตรง
 
                             ประกาศ   ณ   วันที่  ๑๑  เดือน  มีนาคม  พ.ศ. ๒๕๕๗

         (นายจรัญ งาสุวรรณ์)
          นายกเทศมนตรีตำบลบางปะกงพรหมเทพรังสรรค์

